Francofolies

D'Francofolies sinn eng Rei Museksfestivallen a verschiddene Stied, bei deenen haaptsächlech franséisch a franséischsproocheg Kënschtler optrieden. Zënter 2018 gëtt et eng Editioun zu Esch-Uelzecht.

 Geschicht 

De Festival gouf 1985 zu La Rochelle vum Jean-Louis Foulquier, als Hommage un déi franséisch Musek, an d'Liewe geruff. Zënterhier gëtt en all Joer iwwer fënnef Deeg organiséiert. En zitt all Joer ronn 150.000 Leit un.

1989 gouf de Festival fir d'éischt Kéier zu Montréal organiséiert, zwee Joer méi spéit zu Blagoewgrad a Bulgarien an 1994 dunn och nach zu Spa. Zënter 2017 gëtt et de Festival och op den Insele La Réunion an Neikaledonien, and zënter 2018 zu Esch-Uelzecht. Zesumme bilden all déi Festivallen d'Konfederatioun vun de Francofolies.

Donieft gouf et och kuerzlieweg aner Ausgaben an anere Stied, dorënner zu Berlin, Buenos Aires, Santiago de Chile, Kinshasa a Genève.paperjam.lu: Les Francofolies débarquent au Luxembourg vum Céline Coubray (5. Juli 2018)

 Francofolies Esch-Uelzecht 

 Editioun 2018 

Déi éischt Editioun vun den Escher Francofolies war de 6. bis den 8. September 2018. Et war eng kleng Testeditioun, mat engem ausverkaafte Concert vum franséische Sänger Julien Clerc (an dem Julien Arpetti als Opener) am Escher Theater.Temoignage vum Concert De Concert vun der franséischer Rockband Shaka Ponk (mat Versus You a Mat Bastard als Opener) an der Rockhal gouf wéinst engem Accident ofgesot. En "Open Stage" op der Gemengeplaz huet wéineg Leit ugezunn, well zur selwechter Zäit och den Escher Kulturlaf war. Nëmme beim Ofschlossconcert vu Seed to Tree waren dunn awer nach ronn 300 Zuschauer present.lequotidien.lu: Les Francofolies Luxembourg cherchent leur public vum Pablo Chimienti (10. September 2018)

 Ofgesoten Editioun 2020 
Eng zweet Editioun war fir de Juni 2020 geplangt, mee gouf wéinst der COVID-19-Pandemie zu Lëtzebuerg ofgesot.lequotidien.lu: Loïc Clairet, la voix des Francofolies vum Grégory Cimatti (14. Juni 2022)

 Editioun 2021 
Déi zweet Editioun war du vum 11. bis zum 13. Juni 2021, mat der Haaptbün um Gaalgebierg. E puer Concerte waren och am Escher Theater an an der Kulturfabrik. Ënner anerem déi franséisch Kënschtler Philippe Katerine, Camélia Jordana, Feu! Chatterton, Yseult, Sébastien Tellier, Hervé, P.R2B an Terrenoire sinn opgetrueden. Donieft waren och d'Schwäizerin Chilla, d'Belsch David Numwami a Meskerem Mees an d'Lëtzebuerger Ryvage, Napoleon Gold, Nicool an Chaild derbäi.culture.lu: 11 Juin. 2021 Francofolies

 Editioun 2022 
Tëscht dem 8. an dem 12. Juni 2022 war déi drëtt Ausgab vun den Escher Francofolies. De Festival huet sech am Kader vun Esch 2022 ofgespillt. Nieft dem Gaalgebierg, dem Escher Theater an der Kulturfabrik ware fir d'éischt Kéier och Evenementer am Zentrum L'Arche zu Villerupt. 15.000 Zuschauer waren 2022 dobäi.lequotidien.lu: Les Francofolies plantent leur tente à Esch vum Valentin Maniglia (13. Juni 2022)

Follgend Kënschtler sinn opgetrueden:

 PNL
 Damso
 Clara Luciani
 Grand Corps Malade
 Roméo Elvis
 Juliette Armanet
 Eddy de Pretto
 Gaël Faye
 Hoshi
 Aldebert
 Ibeyi
 Bon entendeur
 Vladimir Cauchemar
 Mezerg
 Thylacine
 Sofiane Pamart
 Lujipeka
 Alcest
 Noé Preszow
 Charles
 Lucie Antunes & Collectif Scale
 La Jungle
 Regarde les hommes tomber
 Francis of Delirium

 Editioun 2023 
Déi véiert Editioun war tëscht dem 8. an dem 11. Juni 2023. Ronn 25.000 Persoune waren am Public, dovu koum d'Hallschent aus Frankräich.lequotidien.lu: Des Francofolies plus nature que jamais vum Valentin Maniglia (12. Juni 2023)

De Festival krut de Label "Green Events" vum Ëmweltministère.lequotidien.lu: Scènes XXL, festival «plus durable»: que réservent les Francofolies d’Esch-sur-Alzette ? vum Camille Vari (7. Juni 2023)

Follgend Kënschtler sinn opgetrueden:
 Datum Bühn Kënschtler8. JuniKulturfabrikThe Psychotic Monks, Pleasing, Miët9. JuniGaalgebiergDJ Snake, La femme, Voyou, Jeanne Added, C'est Karma, Angel CaraL'ArcheThe Wackids10. JuniGaalgebiergOrelsan, Gazo, Josman, Deluxe, Biga*Rank, Mouse Party x Mehdi Maizi, Bianca Costa, Uzi Freyja, Vincent C.Escher TheaterBernard Lavilliers, EnglbrtKulturfabrikVitalic, Miss Sappho, Ryvage11. JuniGaalgebiergAngèle, Louise Attaque, Izia, Disiz, Suzane, Jan Verstraeten, Tuys, The XEscher TheaterZaho de Sagazan, Emilie Simon

Kategorie:Museksfestivallen